TRUE เปิดงบฯไตรมาส 3/61 พลิกกำไร 384.57 ลบ. รับรายได้บริการพุ่งกระฉูด
TRUE เปิดงบฯไตรมาส 3/61 พลิกกำไร 384.57 ลบ. จากปีก่อนขาดทุน 691.48 ลบ. รับรายได้บริการพุ่งกระฉูด ส่วน 9 เดือนพลิกกำไร 1 หมื่นลบ. จากปีก่อนขาดทุน 3.09 พันลบ.
14 พ.ย. 2561

บริษัท ทรู คอร์ปอเรชั่น จำกัด (มหาชน) หรือ TRUE รายงานผลการดำเนินงานไตรมาส 3/61 สิ้นสุดวันที่ 30 ก.ย.61 (รวมบริษัทย่อย) ดังนี้

โดยผลการดำเนินงานในไตรมาสดังกล่าวมีกำไรเพิ่มขึ้น เนื่องจากมีรายได้จากการให้บริการรวมอยู่ที่ 2.63 หมื่นล้านบาท ในไตรมาส 3/61 เติบโตจากช่วงเดียวกันของปีก่อนหน้าในอัตราร้อยละ 7.3 หรือร้อยละ 10.3 หากไม่รวมรายได้จากสัมปทานโทรศัพท์พื้นฐาน การเติบโตนี้ผลักดันจากรายได้ที่เติบโตในอัตราสองหลักเมื่อเทียบกับปีก่อนหน้าของทั้งธุรกิจโทรศัพท์เคลื่อนที่และบรอดแบนด์อินเทอร์เน็ต
ทั้งนี้หากไม่รวมผลกระทบจากธุรกรรมการขายสินทรัพย์ให้แก่กองทุนรวมโครงสร้างพื้นฐานโทรคมนาคม (DIF) EBITDA เติบโตร้อยละ 13.9 จากช่วงเดียวกันของปีก่อน เป็น 1.02 หมื่นล้านบาท ด้วยอัตรากำไร EBITDA margin ที่เพิ่มเป็นร้อยละ 38.4 ในไตรมาส 3/61 เทียบกับร้อยละ 36.5 ในไตรมาส 3/60